Coğrafyay İrani

Coğrafyay İrani (be Farski: جغرافیای ایران): Cayê İrani verocê rocawanê qıtay Asya dero. Gorey cayê xo İran hem Rocakewtena Miyani hem zi Asyay Veroci dero. Erdê İrani 1.648.000 km²yo û gorey erdê xo İran cihan de ê 16 (des u şeş)ıno. Zımey İran de Deryay Xezeri û Tırkmenıstan, rocvetışê İran de Efğanıstan û Pakıstan, verocê İrani de Deryay Umani û rocawanê İrani de Iraq, Tırkiya, Ermenıstan û Azerbaycan estê. Erdê İrani, erdê Ewropay Rocawani ra deha/gırdêro.http://www.nationsencyclopedia.com/Asia-and-Oceania/Iran-LOCATION-SIZE-AND-EXTENT.html 

İran de Deryay Xezeri û Xuzıstan miyan de Platoyê İrani esto. No plato zaf kohıno. İran ebe xo zaf kohıno. Kohê Demavendi hem İran de hem Rocvetışê Miyani de, hem zi leteyê qıtaya Ewrasyaya ke Kohê Hindukuşi ra rocawan dero koho de tewr berzo. Rocawanê İrani zaf koyıno û zaf serdo. Rocvetışê İrani de zaf kohi çıniyê û serd niyo, zaf germo. Rocvetışê İrani de Deşta Luti û Deşta Keviri estê. Hewa amnani de zaf germ beno û zımıstani de zi serd beno. Zımeyê İrani de zaf dari estê û iklımê zımeyi germ niyo. Veroc de dormeyê Arvand Rūd (Şat el Erebi) de zaf deştê herayi estê. İklımê İrani zımıstani zaf serd û vewrıno, amnani de zaf germo.

 Hıdudê İrani 
Erdê İrani zaf herayo û ebe zaf dewletan ra hıdudê İrani esto.
 Iraq 1,458 km
 Tırkmenıstan 992 km
 Efğanıstan 936 km
 Pakıstan 909 km
 Azerbaycan 611 km
 Tırkiya 499 km
 Ermenıstan 35 km
-> Pêro-piya 5,440 km

 İklım 
250px|right|Iran climate map showing locations of province capitals 

 Deşti 
İran ebe erdê xo zaf berzo û kohıno. Ema erdê rocvetışê xo û verocê xo zaf kohın niyo. Erdê verocê İrani de zaf deşti estê û enê deşti zaf herayê. Deştê İrani zaf maxsuldarê û zafê nê deştan de cot kenê. Rocvetışê İrani zi berz niyo û deşti estê ema maxsuldar niyê.
 İran ra nımuneyê tayê deştan:
 Deşta Xuzıstani
 Aliabad-e Katul (Gulıstan)
 Sarein (Erdebıl)
 Bokan 
 Goldasht (Lurıstan)
 Eklid (Fars)

 Koyê İrani 
İran zaf koyıno û İran de zaf koyi estê. Erdê İrani zi gorey dewletanê binan ra zaf berzo. İran de zaf erdlerzi benê.
 Koyê Demavendi 5.604 metrey
 Koyê Hezaran 4.420 metrey
 Koye Şir-Kuhi 4.074 metrey
 Koyê Kopedaği 3,191 metrey

 Fotogaleriye 

 Royê İrani 
İran de royi rocawan , veroc û zıme de estê. Rocvetışê İrani de ro çıniyo. 
Royê İrani:
 Haraz
 Namarestak-Rud
 Talekan
 Dez
 Bastak-Ruda

 Fauna û flora 
 %10ê erdê İrani de dari estê. Zımeyê İran de eyaletanê zey Mazenderan, Gilan û Gulıstan de zaf dari estê. Verocê İrani de zi dari estê, ema xeylê niyê. Heme İran de zaf mıxtelif dari û nebati estê.
 Erdê İrani zaf herayo û zaf mıxtelif heywani tede cıwiyenê. İran de şêri, parsi, xozi, ğezali, bızê kohi, mari cıwiyenê.
 Fotogaleriye 

 Referansi 

Kategoriye:Coğrafyay İrani